CELEX: 32018D1668
Language: et
Date: 2018-11-06 00:00:00
Title: Komisjoni rakendusotsus (EL) 2018/1668, 6. november 2018, millega muudetakse otsuse 2006/766/EÜ I lisa seoses Ameerika Ühendriikide lisamisega nende kolmandate riikide ja territooriumide loetelusse, kust on lubatud importida inimtoiduks ettenähtud elusaid, jahutatud, külmutatud või töödeldud kahepoolmelisi molluskeid, okasnahkseid, mantelloomi ja meritigusid (teatavaks tehtud numbri C(2018) 7207 all) (EMPs kohaldatav tekst)

8.11.2018   
               
               
                  ET
               
               
                  Euroopa Liidu Teataja
               
               
                  L 278/26
               
            
         KOMISJONI RAKENDUSOTSUS (EL) 2018/1668,
         6. november 2018,
         millega muudetakse otsuse 2006/766/EÜ I lisa seoses Ameerika Ühendriikide lisamisega nende kolmandate riikide ja territooriumide loetelusse, kust on lubatud importida inimtoiduks ettenähtud elusaid, jahutatud, külmutatud või töödeldud kahepoolmelisi molluskeid, okasnahkseid, mantelloomi ja meritigusid
         
            
               (teatavaks tehtud numbri C(2018) 7207 all)
            
         
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 29. aprilli 2004. aasta määrust (EÜ) nr 854/2004, millega kehtestatakse erieeskirjad inimtoiduks ettenähtud loomsete saaduste ametlikuks kontrollimiseks, (1) eriti selle artikli 11 lõiget 1,
         ning arvestades järgmist:
         
                     (1)
                  
                  
                     Määruses (EÜ) nr 854/2004 on sätestatud, et loomseid saaduseid imporditakse üksnes sellest kolmandast riigist või kolmanda riigi osast, mis on kõnealuse määruse kohaselt koostatud loetelus.
                  
               
                     (2)
                  
                  
                     Samuti on määruses (EÜ) nr 854/2004 sätestatud, et selliste loetelude koostamisel ja ajakohastamisel tuleb võtta arvesse liidu kontrolle kolmandates riikides. Euroopa Parlamendi ja nõukogu määruses (EÜ) nr 882/2004 (2) on sätestatud, et kolmandad riigid kantakse kõnealustesse loeteludesse üksnes juhul, kui nende pädevad asutused esitavad asjakohased tagatised liidu sööda- ja toidualaste õigusnormide ning loomatervishoidu ja loomade heaolu käsitlevate eeskirjade täitmise või nendega samaväärsuse kohta.
                  
               
                     (3)
                  
                  
                     Komisjoni otsuses 2006/766/EÜ (3) on loetletud kolmandad riigid ja territooriumid, milles on täidetud määruses (EÜ) nr 854/2004 osutatud nõuded ning mis seetõttu suudavad tagada, et otsuses 2006/766/EÜ osutatud tooted vastavad liidu õigusaktides tarbijate tervise kaitseks sätestatud sanitaarnõuetele ja neid võidakse seega liitu eksportida. Kõnealuse otsuse I lisas on esitatud nende kolmandate riikide loetelu, millest on lubatud importida inimtoiduks ettenähtud kahepoolmelisi molluskeid, okasnahkseid, mantelloomi ja meritigusid. Loetelus on märgitud ka piirangud selliste toodete teatavatest kolmandatest riikidest importimise suhtes.
                  
               
                     (4)
                  
                  
                     Viimased liidu kontrollid, mille eesmärk oli hinnata Ameerika Ühendriikides liitu eksportimiseks ettenähtud kahepoolmeliste molluskite tootmise kontrollisüsteemi, leidsid aset 2015. aastal. Kõnealustest kontrollidest ja Ameerika Ühendriikide pädevate asutuste antud kinnitustest ilmneb, et Massachusettsi ja Washingtoni osariikides kohaldatavad kahepoolsete molluskite tootmise tingimused pakuvad tagatisi, mis on samaväärsed asjakohastes liidu õigusaktides sätestatud tagatistega. Selle tulemusena tuleks lubada importida Ameerika Ühendriikide Massachusettsi ja Washingtoni osariikidest kahepoolmelisi molluskeid, mantelloomi, okasnahkseid ja meritigusid. Komisjon kehtestab nende toodete ekspordi eritingimused terviseohutuse sertifikaadis.
                  
               
                     (5)
                  
                  
                     Seepärast tuleks otsust 2006/766/EÜ vastavalt muuta.
                  
               
                     (6)
                  
                  
                     Käesoleva otsusega ette nähtud meetmed on kooskõlas alalise taime-, looma-, toidu- ja söödakomitee arvamusega,
                  
               ON VASTU VÕTNUD KÄESOLEVA OTSUSE:
         
            Artikkel 1
            Otsuse 2006/766/EÜ I lisas asendatakse Ameerika Ühendriike käsitlev kanne järgmisega:
            
               
                           „USA
                        
                        
                           Ameerika Ühendriigid
                        
                        
                           Massachusettsi ja Washingtoni osariigid“
                        
                     
         
         
            Artikkel 2
            Käesolev otsus on adresseeritud liikmesriikidele.
         
         
            Brüssel, 6. november 2018
            
               
                  Komisjoni nimel
               
               
                  komisjoni liige
               
               Vytenis ANDRIUKAITIS
            
         
         
            (1)  ELT L 139, 30.4.2004, lk 206.
         
            (2)  Euroopa Parlamendi ja nõukogu 29. aprilli 2004. aasta määrus (EÜ) nr 882/2004 ametlike kontrollide kohta, mida tehakse sööda- ja toidualaste õigusnormide ning loomatervishoidu ja loomade heaolu käsitlevate eeskirjade täitmise kontrollimise tagamiseks (ELT L 165, 30.4.2004, lk 1).
         
            (3)  Komisjoni 6. novembri 2006. aasta otsus 2006/766/EÜ, millega kehtestatakse loetelu kolmandate riikide ja territooriumide kohta, millest on lubatud importida kahepoolmelisi molluskeid, okasnahkseid, mantelloomi, meritigusid ja kalatooteid (ELT L 320, 18.11.2006, lk 53).